(Aangestuur vanaf Shetland Eilande)
Shetland (Skots-Gaelies: Sealtainn; Engels: Isles of Shetland of Shetland Islands; Noors: Hjaltland) is 'n Skotse eilandgroep wat uit die hoofeiland Mainland en naastenby 100 kleiner eilande bestaan. Shetland word deur die Noordsee van die Skotse eilande Orkney geskei en in die noorde lê die Deense Faroëreilande. Die grootste nedersetting en administratiewe sentrum is Lerwick. Shetland is tussen die Noorse See in die noorde en die Noordsee in die suide geleë; albei behoort tot die Atlantiese Oseaan.
Satellietbeeld van Shetland
Shetland word reeds sowat 5 500 jaar lank deur mense bewoon. Die eerste bewoners was Neolitiese stamme en later Pikte totdat die eilandgroep in 1195 ná 'n Wiking-inval deur Noorweë geannekseer en deur Noorse setlaars gekoloniseer is. In 1469 is Orkney deur die Skotse Kroon geannekseer nadat 'n bruidskat nie betaal is nie. Na Shetland is die Suidelike Shetlandeilande, 'n Britse oorsese gebied in die Suid-Atlantiese Oseaan genoem.
Die verskil tussen die gemiddelde temperature van somer en winter beloop minder as 10 °C – tydens die relatief milde winters daal die kwik tot 'n gemiddelde temperatuur van tussen 0 en 5 °C, terwyl in die somer 'n gemiddelde van 10 °C aangeteken word. Maksimum-temperature is nie hoër as 19 °C nie.
Wikimedia Commons het meer media in die kategorie Shetland.
(en) Toerisme-inligting oor Shetland op Wikivoyage
(en) "Shetland Islands". Encyclopædia Britannica. Besoek op 4 April 2020.
WorldCat Identities: lccn-n81097141
Ontsluit van "https://af.wikipedia.org/w/index.php?title=Shetland&oldid=2158715"
Die bladsy is laas op 4 April 2020 om 21:30 bygewerk.